Варта было чакаць, што браты сыйдуцца ў смяротным паядынку. Але Дзмітрый хлебам-соллю сустрэў Андрэя. Аказваецца, ён таксама быў незадаволены панаваннем Ягайлы. І таму паспяшаўся прысягнуць як васал Дзмітрыю Маскоўскаму. Натуральна, Трубчэўск, Старадуб і Бранск перайшлі пад уладу Вялікага княства Маскоўскага. Гэтак Дзмітрыю Альгердавічу ўдалося захаваць іх за сабою. І Андрэй, які пры дапамозе вялікага князя маскоўскага зноў стаў князем полацкім і пскоўскім, не выказаў сваёй нязгоды. Тым больш што ў Маскве ўжо ішла падрыхтоўка вялікага сражэння з татарамі. Альгердавічы як васалы Масквы павінны былі падзяліць трыумф альбо смерць з Дзмітрыем Маскоўскім.